8.
Forslag til lokalplan nr. 439 Genbrugsplads ved [adresse] og tillæg 
nr. 26 til Kommuneplan 2021-32 
Tidl. politisk behandling
BY, [adresse], pkt. 12
Forventet sagsgang
PL-U, ØK, BY
Lovgrundlag
Planloven og Miljøvurderingsloven
SAGENS INDHOLD
Byrådet skal i denne sag tage stilling til ”Forslag til lokalplan nr. 439 Genbrugsplads ved 
[adresse]” og ”Forslag til tillæg nr. 26 til Kommuneplan 2021-32” med henblik på, at 
de to planforslag efterfølgende fremlægges i offentlig høring.
Den nye genbrugsplads skal erstatte de to eksisterende og utidssvarende genbrugs-
pladser i hhv. Hinnerup og Hadsten. Mulighederne for at udvide og modernisere de to 
eksisterende pladser er blevet undersøgt og forkastet, bl.a. på grund af manglende 
mulighed for at udvide genbrugspladsen i Hinnerup tilstrækkeligt.   
Favrskov Kommune og Favrskov Forsyning har gennemført forskellige undersøgelser 
af mulige placeringer for én ny samlet placering for en genbrugsplads, der skal 
betjene borgerne i Hadsten og Hinnerup samt oplandet hertil.
Med placeringen ved Lynghøjvej sikres flest mulige brugere kortest mulig afstand til 
genbrugspladsen. Med placeringen er der også taget højde for en forventet betydelig 
stigning i antallet af brugere i nærområdet i takt med, at to store byudviklingsområder i 
hhv. [adresse] og [adresse] realiseres.
Formålet med lokalplanforslaget er at sikre, at der kan etableres en moderne og 
fremtidssikret genbrugsplads, som kan leve op til de øgede krav til affaldssortering. 
Lokalplanen skal desuden sikre mulighed for en udvidelse af pladsen på sigt, og 
udlægge en bufferzone omkring pladsen, hvor der skal etableres en jordvold, 
skovbeplantning samt anlæg til regnvandshåndtering.
Lokalplanområdet er ca. 14,5 ha stort og består af marker i landbrugsmæssig omdrift. 
Arealet der udlægges til genbrugsplads og en eventuel udvidelse udgør tilsammen ca. 
1/5 af det samlede lokalplanområde, som primært består af udlæg af en bufferzone med 
jordvolde, skov og natur.
På tidspunktet for lokalplanens udarbejdelse er matriklerne privatejede og har to 
forskellige ejere. Paw Mortensen er en offentlig vej, der forudsættes forlagt mod nord med 
en ny tilslutning til [adresse] og ny vejadgang til [adresse].
For at muliggøre lokalplanlægning for en genbrugsplads i området er der udarbejdet 
”Forslag til Tillæg nr. 26 til Kommuneplan 2021-32”. Med kommuneplantillægget 
[adresse]: EMN-2025-00650
Dok-ID: 3904785
Sagsbehandler: gsmi
Byrådet
24. juni 2025 19.00
udlægges en ny kommuneplanramme til tekniske anlæg i miljøklasse 3-5 til anvendelse 
til genbrugsplads med tilhørende arealer til bufferzone og vandhåndtering. Områdets 
nuværende og fremtidig zonestatus er landzone.
I kommuneplantillægget foretages samtidig tilpasning af kommuneplanens hoved-
struktur, hvorved der skabes sammenhæng mellem rammeudlægget og de areal-
interesser, som er udpeget på de berørte arealer.
Planforslagene ledsages af en samlet miljørapport for planforslagene.
VURDERING
I udarbejdelsen af planforslagene er der i særlig grad søgt at sikre, at genbrugspladsen 
indrettes på en skånsom måde i området efter dialog med de omkringboende. Der er 
derfor udlagt en jordvold rundt om pladsen og fastlagt bestemmelser om, at en større 
bufferzone rundt om pladsen skal beplantes med skov i det omfang, det er muligt. I 
bufferzonen er det muliggjort, at der kan etableres stier og mindre bygninger og anlæg 
til rekreative anvendelse.
Under hensyntagen til placeringen i det åbne land er der indarbejdet bestemmelser i 
lokalplanforslaget om, at det bebyggede areal på pladsen, maksimalt må udgøre 1.400 
m2, samt at bygninger maksimalt må være 6 meter høje og skal fremstå i mørke farver. 
Herudover er der indarbejdet bestemmelser om, at lysmaster maksimalt må være 7 
meter høje.
Forslaget indeholder desuden bestemmelser om, at vandhåndtering skal ske ved Lokal 
Afledning af Regnvand (LAR-løsning), herunder i regnvandsbassiner. I den 
vandhåndteringsplan og miljørapport, der er udarbejdet i forbindelse med 
lokalplanforslaget sandsynliggøres med to løsningsmodeller, hvordan håndtering af 
regnvand/overfladevand fra genbrugspladsen kan ske. 
Området skal separatkloakeres. Spildevand skal ledes til Hinnerup renseanlæg i 
henhold til kommunens spildevandsplan. Regnvand fra fraktioner med forureningsrisiko 
skal afledes til spildevandssystemet. Før regnvandet udledes til afløbssystemet, skal 
det forsinkes i et underjordisk bassin.
Regnvand fra veje, parkeringsarealer og belægninger under fraktioner med lav forure-
ningsrisiko skal ledes til forsinkelsesbassiner i lokalplanområdet.
Den foretrukne løsning er, at afledning af overfladevandet fra disse arealer skal ske ved 
hjælp af nedsivning. Hvis der ikke kan ske nedsivning, fx pga. jordbundsforhold eller 
højtstående grundvand, skal regnvandet udledes til tilløbet til [adresse] efter rens-
ning i bassiner.
Regnvandshåndtering i lokalplanområdet vil blandt andet ske via et eller flere våde 
bassiner, som placeres i den centrale del af bufferzonen. Ekstremregn (skybrud) 
håndteres via nedsivning i en lavning, som også placeres i bufferzonen sydvest for 
regnvandsbassinet.
Forslaget til kommuneplantillæg nr. 26 indeholder en bestemmelse om, at 
rammeområdet skal friholdes for virksomhedstyper eller anlæg, der medfører en 
væsentlig fare for forurening af grundvandet. Der må forventes krav til beskyttelse af 
grundvandet.
Kommuneplantillægget følges af en grundvandsredegørelse, der er vedlagt som bilag 
til kommuneplantillægget.
Miljørapporten er udarbejdet parallelt med planforslagene og i miljørapporten lægges 
der vægt på følgende temaer:  

Landskab, herunder den visuelle påvirkning af landskabet og [adresse]

Vand, herunder overfladevand og grundvand

Befolkningen i form af trafik i såvel anlægs- som driftsfasen

Menneskers sundhed set i sammenhæng med trafikstøj.
Bilagt miljørapporten er ”Væsentlighedsvurdering for Natura 2000 områderne: N266, 
Tejs Vestergaard og Bodil Mathiasen; N233, [adresse] med omgivelser og N49, [adresse] og 
[adresse]”.
ØKONOMI
Planforslagene medfører ingen direkte økonomiske konsekvenser for Favrskov Kom-
mune.
Favrskov Forsyning A/S er bygherre og skal afholde udgifter til jordkøb og byggemod-
ning af området. Udgifterne finansieres af de forbrugerbetalte affaldstakster.
Der forventes mulighed for at opnå støtte til skovrejsning i bufferzonen, og indsatsen 
kan ses i sammenhæng med kommunens skovrejsningsindsats. I sammenhæng med 
skovrejsningen vil der blive etableret arbejdsveje og stier i bufferzonen.
I lokalplanen foreslås, at der også sker skovrejsning på den kommunalt ejede matr.nr. 
10v [adresse], [adresse], der støder op til lokalplanområdets sydøstlige afgræsning. 
Skovrejsning i og udenfor lokalplanområdet skal ske under hensyn til begræsningerne 
i servitutarealet under luftledningerne samt byggelinjen for [adresse].
INDDRAGELSE
Borgerinddragelse og kommunikation om lokalplanforslaget og kommuneplantillægget 
skal ske efter reglerne i planloven. Det er et selvstændigt mål med planloven, at 
offentligheden i videst muligt omfang inddrages i planlægningsarbejdet.
Forslaget om etablering af en genbrugsplads nord for [adresse] har været udsendt i 
forudgående høring i forbindelse med offentliggørelsen af forslag til Plan- og Bæredyg-
tighedsstrategi 2040 samt et efterfølgende idéoplæg. Placeringen af en genbrugsplads 
i området har mødt stor bekymring og modstand fra dele af lokalområdet. Der har derfor 
også være afholdt supplerende møder med beboerne i [adresse]. Disse har haft 
til hensigt at sikre, at der i planlægningen bliver taget hensyn til de omkringboende. Fx 
er en stor del af bufferzonen udlagt til skovrejsning. 
Lokalplanforslaget, kommuneplantillægget og miljørapporten skal efter godkendelse 
offentliggøres ved annoncering på kommunens hjemmeside med en indsigelsesfrist, 
som Teknik og Miljø anbefaler fastlagt til otte uger. Det foreslås, at der afholdes et 
supplerende borgermøde i høringsperioden.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 439 Genbrugsplads ved [adresse]” godkendes og 
fremlægges i offentlig høring i otte uger.
2.
At ”Forslag til tillæg nr. 26 til Kommuneplan 2021-32” godkendes og fremlægges i 
offentlig høring i otte uger.
3.
At der afholdes et borgermøde torsdag 14. august 2025, kl. 19-21.
BESLUTNING
Plan- og Landdistriktsudvalget, 2. juni 2025:
Fraværende: Ingen
Indstilles godkendt med enkelte redaktionelle ændringer.
For stemte Nick Andresen, Ronnie Kristoffersen, Karlo Pedersen, Tove Berg 
Nicoline Schou og Camilla Svendsen.
Keld Jørgensen undlod at stemme.
 
Imod stemte Thake Jonas Olsen. 
Thake Jonas Olsen ønsker følgende bemærkning tilføjet protokollen: Lokationen ved 
Odette Bech er valgt ud fra et udvidet forsigtighedsprincip for at beskytte drikkevandet, da 
der vurderes høj risiko for, at borgere ikke håndterer miljøskadelige stoffer korrekt. 
Ifølge lokalplanen er området særligt følsomt og uden det lerlag, som beskytter 
grundvandet ved [adresse]. Enhedslisten kan ikke stemme for planen, da det ikke er 
tydeligt, hvordan man vil forhindre forurening fra overfladevand.
Økonomiudvalget, 17. juni 2025:
Fraværende: Pernille Skov, Keld Jørgensen
Indstilles godkendt.
Byrådet, 24. juni 2025:
Fraværende: Regitze Svendsen, Christoffer Clausen
Thake Jonas Olsen stillede følgende ændringsforslag til lokalplanen:
Indsættelse af ny bestemmelse i forlængelse af § 6.2: 
For at forebygge risiko for udvaskning af miljøskadelige stoffer til grundvandet og det 
nærliggende vandmiljø i OSD-området, skal genbrugspladsen projekteres og indrettes 
under hensyntagen til fremtidige klimaforandringer, herunder risikoen for ekstremregn.
Ibrugtagning forudsætter, at:

Anlægget som minimum dimensioneres til at kunne håndtere en 20-års 
regnhændelse (T20) ved etableringstidspunktet, uden risiko for sammenblanding 
af forurenet og ikke-forurenet overfladevand.

Det dokumenteres, at anlægget uden væsentlige indgreb kan tilpasses fremtidige 
klimakrav, herunder mulighed for opgradering til håndtering af 50- og 100-års 
regnhændelser (T50 og T100).

Eventuel afledning til Simon Lind sker under anvendelse af 
forsigtighedsprincippet og på baggrund af konkret vurdering af risiko for 
forurening.
Bestemmelsen skal ses i lyset af bekendtgørelse nr. 1697 af 21/12/2016 om krav til 
kommuneplanlægning inden for områder med særlige drikkevandsinteresser og 
boringsnære beskyttelsesområder, jf. § 2.
For ændringsforslaget stemte en, mens 22 stemte imod. Forslaget er dermed faldet. 
For stemte Thake Jonas Olsen.
Imod stemte Torben Jacobsen, Pernille Skov, Stig Friis, Nete Christoffersen 
Frans Holst, Steven Karlsen, Jasmin Jepsen, Keld Jørgensen, Hugo Mathiesen 
Boe Klausen, Jens Clausen, Bjarne Thomsen, Tove Nielsen, Camilla Svendsen, Maiken Dam 
Gerda Kjær, Henry Frederiksen, Nick Andresen, Karlo Pedersen, Ronnie Kristoffersen, Tonny Nilsson 
Josephine Clausen, Katrine Kjær, Johanne Iversen, Jimmy Danielsen og Steve Jespersen.
Økonomiudvalgets indstilling blev godkendt med 21 stemmer for, en stemme imod, 
mens en undlod at stemme.
For stemte Torben Jacobsen, Pernille Skov, Stig Friis, Nete Christoffersen 
Frans Holst, Steven Karlsen, Jasmin Jepsen, Per Johnsen, Troels Thygesen 
Amalie Thomsen, Bjarne Thomsen, Tove Nielsen, Camilla Svendsen, Daniella Larsen, Kurt Klausen 
Rune Jakobsen, Nick Andresen, Karlo Pedersen, Ronnie Kristoffersen, Brian Kristiansen, Katrine Kjær, 
Johanne Iversen, Jimmy Danielsen og Steve Jespersen.
Imod stemte Thake Jonas Olsen.
Keld Jørgensen undlod at stemme.  
Bilag
1.
Forslag til lokalplan nr. 439 Genbrugsplads ved [adresse] (3912657)
2.
Forslag til tillæg nr. 26 til Kommuneplan 2021-32 Genbrugsplads ved 
[adresse] (3909719)
3.
Miljørapport (3914263)
4.
Samlet bilagsrapport til miljørapport (3914266)
5.
Notat om håndtering af overfladevand fra genbrugsplads ved [adresse] nær 
[adresse]
